Repeat'd glaciations, that kiver'd the hail laund-mass o modren Scotland, hae malafouster'd onie traces that thar micht hae been o bodies bidin thon afore the Mesolithic period. It is thocht that the first post-glacial groups o hunter-gaitherers winned til Scotland aboot 12,800 yeir aby, as the ice sheet retreat'd eftir the last glaciation. Groups o sattilers begoud biggin the first kent lestie hooses on Scots yird aboot 9,500 yeir aby, an the first clachans aboot 6,000 yeir aby. The weil-haint clachan o Skara Brae on the Mainlaund o Orkney dates frae this tym. Neolithic dwallin, birrial an ritual steids ar gey common an weil-haint in the Northren Isles an Wastren Isles, whaur want o trees led ti maist biggins bein biggit oot o local stane.